钦定古今图书集成/明伦汇编/人事典/第014卷 > 《本草纲目》 > 《口津唾释名》
## 钦定古今图书集成/明伦汇编/人事典/第014卷 > 《本草纲目》 > 《口津唾释名》

灵液。〈纲目〉《神水》。〈纲目〉《金浆》。〈纲目〉醴泉：

李时珍曰：“人舌下有四窍，两窍通心气，两窍通肾液。
心气流入舌下为神水，肾液流入舌下为灵液，道家
谓之金浆玉醴。溢为醴泉，聚为华池，散为津液，降为
甘露，所以灌溉脏腑，润泽肢体。故修养家咽津纳气，
谓之清水灌灵根。人能终日不唾，则精气常留，颜色
不槁。久唾则损精气，成肺病，皮肤槁涸。故曰：远唾不”
如近唾。近唾不如不唾。人有病则心肾不交。肾水不
上。故津液干而真气耗。秦越人《难经》云：“肾主五液。入
肝为泪，入肺为涕，入脾为涎，入心为汗，自入为唾也。”